Pielikums Nr.5

iepirkuma nolikumam ar ID Nr. RTU-2018/77

**PROJEKTS**

**VISPĀRĪGĀ VIENOŠANĀS Nr. 01J02-1/\_\_\_\_\_\_\_**

Rīgā, 2018. gada \_\_\_.\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas <*amats> <vārds> <uzvārds>,* (turpmāk – Pasūtītājs), no vienas puses,

un

vienošanās dalībnieki, kuri pamatojoties uz iepirkuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_ identifikācijas numurs RTU ‑ 2018/77, rezultātiem ieguvuši tiesības noslēgt vispārīgo vienošanos:

1) **\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_, kuras vārdā un interesēs, pamatojoties uz statūtiem, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2) **\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_, kuras vārdā un interesēs, uz pamatojoties uz statūtiem, rīkojas tās \_\_\_\_\_\_\_\_\_\_\_\_\_\_\_\_\_\_,

visi kopā saukti „Puses”, noslēdz šo vispārīgo vienošanos (turpmāk - Vienošanās).

1. **Vienošanās mērķis un priekšmets**
   1. Vienošanās priekšmets ir Preču piegāde (transportēšana un izkraušana, montāža) vai nodošana, ja Prece tiek saņemta tirdzniecības vietā, saskaņā ar Tehnisko piedāvājumu (Vienošanās pielikums Nr.1), Finanšu piedāvājumu (Vienošanās pielikums Nr.2) un atbilstoši Pasūtītāja vajadzībām.
   2. Vienošanās ir paredzēta kārtība*,* kādā Pasūtītājs no Vienošanos noslēgušo dalībnieku loka izvēlēsies Piegādātāju, kurš veiks Preču piegādi. Vienošanās tāpat ir paredzēti noteikumi attiecībā uz Preces cenu un kvalitātes jautājumiem.
2. **VIENOŠANĀS TERMIŅŠ, VIENOŠANĀS KOPĒJĀ SUMMA UN VIENOŠANĀS APJOMS**
   1. Vienošanās termiņš ir **36 (trīsdesmit seši) mēneši** no Vienošanās spēkā stāšanās dienas vai kamēr tiek sasniegta kopējā līgumcena. Gadījumā, ja līdz Vispārīgās vienošanās darbības termiņa beigām kopējā līgumcena nav izlietota, Vienošanās tiks izbeigta.
   2. Vienošanās kopējā cena Vienošanās darbības laikā nevar pārsniegt **120000** (viens simts divdesmit tūkstoši *euro*) bez pievienotās vērtības nodokļa (turpmāk – PVN).
   3. Pasūtītājs Vienošanās izpildes laikā var iepirkt Preces tādā apjomā, kāds tam ir nepieciešams.
3. **Pārstāvības noteikumi**
   1. Lai nosūtītu Vienošanās dalībniekiem Uzaicinājumu iesniegt piedāvājumu Vienošanās ietvaros (turpmāk – Uzaicinājums; Uzaicinājuma forma – Vienošanās pielikumā Nr.3), pasūtītu un pieņemtu Preci, parakstīt pavadzīmi vai rēķinu, Pasūtītājs pilnvaro savu pārstāvi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Pasūtītājs vai Pasūtītāja pārstāvis).
   2. Pasūtītāja pārstāvja pienākumos ietilpst:
      1. apzināt nepieciešamo Preču veidu un daudzumu;
      2. nosūtīt Uzaicinājumu, izvērtēt Vienošanās ietvaros iesniegtos piedāvājumus, pieņemt lēmumu par Preču Piegādātāju un informēt Vienošanās dalībniekus, kuri iesnieguši piedāvājumus Vienošanās ietvaros par pieņemto lēmumu;
      3. veikt Preču pasūtīšanu no izvēlētā Vienošanās dalībnieka;
      4. pārbaudīt Preču kvalitāti un atbilstību iepirkuma Tehniskajai specifikācijai;
      5. pieņemt vai nepieņemt Preci;
      6. parakstīt pavadzīmi par Preču piegādi.
   3. No Vienošanās dalībnieku puses katrs dalībnieks nozīmē pārstāvi – 1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. **VIENOŠANĀS DALĪBNIEKA IZVĒLES KĀRTĪBA PREČU PIEGĀDEI**
   1. Pasūtītājs izvēlas Vienošanās dalībnieku, kuram tiks piešķirtas tiesības piegādāt Preci, ievērojot.
   2. Kad Pasūtītājam ir nepieciešama Preču piegāde, Pasūtītājs nosūta Vienošanās dalībniekiem Uzaicinājumu (Uzaicinājuma forma - Vienošanās pielikumā Nr.3) iesniegt piedāvājumus Vienošanās ietvaros konkrētai Preču piegādei saskaņā ar Tehnisko specifikāciju.
      1. Uzaicinājums tiek nosūtīts elektroniskas vēstules formā. Uzaicinājums elektroniski tiek sūtīts uz Vienošanās dalībnieka norādīto e – pasta adresi.
      2. Vienošanās dalībnieka apstiprināta kontaktpersona pēc Uzaicinājuma elektroniskas saņemšanas iespējami īsā laikā, bet ne vēlāk kā 1 (vienas) darba dienas laikā no e-pasta nosūtīšanas dienas elektroniski apstiprina Pasūtītājam tās saņemšanas faktu.
      3. Nosūtot Uzaicinājumu, Pasūtītājs norāda nepieciešamo Preci, tā aprakstu, piegādes termiņu, piegādes vietu, ja nepieciešams - arī citu informāciju, kā arī Uzaicinājumā norāda piedāvājumu Vienošanās ietvaros iesniegšanas termiņu un e – pasta adresi, uz kuru ir jānosūta piedāvājums Vienošanās ietvaros. Ja nepieciešams, Uzaicinājumā un Piedāvājuma formā var norādīt arī citu informāciju.
   3. Vienošanās dalībnieka apstiprinātā kontaktpersona iesniedz piedāvājumu Vienošanās ietvaros (Piedāvājuma forma – Vienošanās pielikumā Nr.4), ievērojot Pasūtītāja Uzaicinājumā noteikto piedāvājumu iesniegšanas termiņu un kārtību.
      1. Piedāvājums Vienošanās ietvaros tiek iesniegts elektroniski. Piedāvājums Vienošanās ietvaros elektroniski tiek sūtīts uz Pasūtītāja norādīto e – pasta adresi.
      2. Pasūtītājs pēc Piedāvājuma Vienošanās ietvaros elektroniskas saņemšanas iespējami īsā laikā apstiprina Vienošanās dalībniekam saņemšanas faktu.
      3. Piedāvājumā Vienošanās ietvaros ir jāsniedz informācija par visiem Pasūtītāja Uzaicinājumā norādītajiem aspektiem.
      4. Piedāvājums Vienošanās ietvaros elektroniskā formā ir jāiesniedz līdz Uzaicinājumā norādītā termiņa beigām. Piedāvājumus Vienošanās ietvaros, kas ir iesniegti vēlāk, Pasūtītājs neizskata.
      5. Pasūtītājs nodrošina iesniegto Piedāvājumu Vienošanās ietvaros konfidencialitāti.
   4. Pasūtītājs iespējami īsā laikā pēc Uzaicinājumā norādītā Piedāvājumu Vienošanās ietvaros iesniegšanas termiņa beigām izvērtē Piedāvājumu un tā atbilstību Uzaicinājumā un Vienošanās noteiktajām prasībām, izvēlas Piegādātāju, kurš veiks konkrētas Preces piegādi.
   5. Pasūtītājs pēc lēmuma pieņemšanas par Piegādātāju iespējami īsā laikā elektroniski informē visus Vienošanās dalībniekus, kas ir iesnieguši piedāvājumus Vienošanās ietvaros, par Piegādātāja izvēli. Ar uzvarējušo Vienošanās dalībnieku – Piegādātāju netiek slēgts atsevišķs līgums.
   6. Gadījumā, ja izvēlētais Piegādātājs atsakās veikt Preču piegādi, Pasūtītājs ir tiesīgs pieņemt lēmumu par Vienošanās dalībnieka izvēli, kurš ir piedāvājis nākošo viszemāko cenu.
   7. Gadījumā, ja piedāvājumus Vienošanās ietvaros, pamatojoties uz nosūtīto Uzaicinājumu, neiesniedz neviens Vienošanās dalībnieks, Pasūtītājs ir tiesīgs sūtīt Uzaicinājumu atkārtoti.
   8. Gadījumā, ja Vienošanās dalībnieks 3 (trīs) reizes pēc kārtas nav iesniedzis piedāvājumu Vienošanās ietvaros, pamatojoties uz nosūtīto Uzaicinājumu, Pasūtītājs ir tiesīgs izvērtēt Vienošanās vienpusēju izbeigšanu ar šo Vienošanās dalībnieku.
   9. Pasūtītājam ir tiesības jebkurā brīdī pārtraukt Vienošanās 4.punktā noteikto Piegādātāja izvēles procedūru, ja tam ir objektīvs pamatojums.
   10. Gadījumā, ja Vienošanās dalībnieks 3 (trīs) reizes vai vairāk ir veicis nekvalitatīvu Preču piegādi, par ko Pasūtītājs ir nosūtījis pretenzijas, Pasūtītājs ir tiesīgs vienpusēji izbeigt Vienošanos ar šo Vienošanās dalībnieku.
5. **AtbilstošĀ VIENOŠANĀS DALĪBNIEKA izvēles kritērijs**

Pēc Piedāvājumu izvērtēšanas Vienošanās 4.nodaļā noteiktajā kārtībā Pasūtītājs no visām prasībām atbilstošajiem piedāvājumiem izvēlēsies piedāvājumu ar viszemāko kopējo (par visu nepieciešamo Preču piegādi) piedāvāto cenu. Gadījumā, ja visi Vienošanās dalībnieki piedāvā vienādu cenu, Pasūtītājs vērtēs darba izpildes termiņu.

1. **PREČU CENA, NORĒĶINU KĀRTĪBA, PREČU PIEŅEMŠANA**
   1. Vienošanās ietvaros avansa maksājums netiek paredzēts un šis nosacījums nav maināms.
   2. Vienošanās dalībnieka iepirkumā iesniegtajā piedāvājumā iekļautās Preču vienību cenas nedrīkst tikt pārsniegtas visā Vienošanās darbības laikā. Vienošanās dalībniekam ir tiesības piedāvāt Preci par vienības cenu, kas ir zemāka, nekā tā norādīta piedāvājumā.
   3. Pasūtītājs maksā Piegādātājam par pasūtījumā faktiski piegādāto Preci, bet kopumā ne vairāk kā 2.2.punktā noteikto Vienošanās kopējo cenu. Pasūtītājs samaksu veic, ja pieprasījumu veicis Pasūtītāja pārstāvis, Prece ir Vienošanās noteikumiem atbilstoša un Preces pavadzīme ir abpusēji parakstīta, kā arī līdz samaksas dienai nav konstatēti Preces trūkumi.
   4. Ja Preces garantijas laikā tiek konstatēti trūkumi līdz Vienošanās 6.5.punktā norādītajam pavadzīmes apmaksas termiņam, Puses rīkojas atbilstoši Vienošanās 7.nodaļā noteiktajam.
   5. Pasūtītājs 30 (trīsdesmit) dienu laikā pēc pavadzīmes parakstīšanas dienas apmaksā pavadzīmi, izņemot, ja pēc Preces pieņemšanas Precei tiek konstatēti trūkumi. Trūkumu gadījumā apmaksa tiek veikta 30 (trīsdesmit) dienu laikā pēc Vienošanās noteikumiem atbilstošas Preces saņemšanas un pavadzīmes parakstīšanas dienas.
   6. Pasūtītājs samaksu par Preci veic bezskaidras naudas norēķinu veidā.
   7. Maksājums tiek uzskatīts par veiktu dienā, kurā Pasūtītājs devis norādījumus kredītiestādei, kurā atrodas Pasūtītāja norēķina konts, veikt maksājumu uz Piegādātāja norēķinu kontu.
   8. Katra Puse sedz savus izdevumus par bankas pakalpojumiem, kas saistīti ar naudas pārskaitījumu.
   9. Maksājuma kavējuma dēļ Piegādātājs nedrīkst aizkavēt citu pasūtīto Preču Piegādi tā apstiprinātajā Piegādes laikā.
   10. Neparedzētus izdevumus, kas nav iekļauti Vienošanā, bet nepieciešami pilnīgai Vienošanās izpildei, sedz Piegādātājs.
   11. Puses vienojas, ka visos dokumentos, kas saistīti ar Vienošanos, tajā skaitā, pavadzīmēs, Piegādātājs norāda iepirkuma nosaukumu un identifikācijas numuru. Ja Piegādātājs nav iekļāvis šajā Vienošanās punktā noteikto informāciju dokumentos, Pasūtītājam ir tiesības pieprasīt veikt atbilstošas korekcijas Pavadzīmē un samaksas termiņš tiek skaitīts no koriģētās pavadzīmes saņemšanas dienas.
   12. Piegādātājs Preču piegādes brīdī kopā ar pavadzīmi nodod Pasūtītāja pārstāvim jebkuras Piegādātāja piedāvājumā norādītās vai Vienošanās izpildes gaitā piegādātās Preces dokumentāciju, kas satur Preces raksturojumu, īpašības, uzglabāšanas un lietošanas noteikumus latviešu valodā.
   13. Preces atbilstību Pasūtījumam un pavadzīmē norādītajam Pasūtītāja pārstāvis apstiprina ar savu parakstu uz pavadzīmes. Preces nodošanas brīdī tiek pārbaudīts tās sortiments, daudzums un objektīvi konstatējamie trūkumi.
   14. Ja Piegādātājs Preces pieņemšanas brīdī konstatē trūkumus, tad Puses rīkojas Vienošanās 7. punktā noteiktajā kārtībā.
   15. Pasūtītājam ir tiesības nepieņemt Preci, ja tai pieņemšanas laikā konstatēti trūkumi. Informāciju par neatbilstībām Pasūtītāja pārstāvis norāda pavadzīmē un nepieņem nekvalitatīvo Preci. Piegādātājs ne vēlāk kā nākamajā darba dienā veic attiecīgas korekcijas - sagatavo atbilstošu Piegādi un pavadzīmi un Preci piegādā atkārtoti.
   16. Ja Preču pieņemšanas laikā tiek konstatēts, ka Piegādātāja pavadzīmē norādītais Preču daudzums ir mazāks nekā piegādātais apjoms, Pārstāvis nepieņem visu Preču piegādi un Piegādātājs ne vēlāk kā nākamajā darba dienā veic attiecīgas korekcijas - sagatavo atbilstošu Piegādi un pavadzīmi un Preci piegādā atkārtoti. Ja piegādāts lielāks Preču daudzums nekā noteikts pasūtījumā un pavadzīmē, Pasūtītāja pārstāvis pieņem tikai pasūtīto Preču skaitu.
   17. Atbildība par Preču saglabāšanu un uzglabāšanu pāriet Pasūtītājam no pavadzīmes parakstīšanas brīža.
2. **PRECES GARANTIJAS NOSACĪJUMI**
   1. Piegādātājs apliecina, ka Vienošanās izpildē tam ir saistoši iepirkuma nolikumā un Tehniskajā piedāvājumā minētie nosacījumi attiecībā uz Preces piegādi un garantijas nodrošināšanu Preces garantijas laikā.
   2. Precēm to ekspluatācijas vietā garantijas laiks ir 24 (divdesmit četri) mēneši no Preces saņemšanas dienas. Šajā termiņā Piegādātājs nodrošina, ka Prece saglabā savas īpašības un tai netiks konstatēti trūkumi. Minimālās garantijas prasības un nosacījumi:
      1. Visām mēbeļu detaļām un izmantotajiem materiāliem jābūt kvalitatīviem, tie nedrīkst būt neatbilstoši mēbelēm paredzēto funkciju veikšanai un mēbeļu piegādes un lietošanas laikā deformēties vai citādi zaudēt to stabilitātes un kvalitātes īpašības;
      2. Mēbeļu kustīgās vai regulējamās detaļas vai mehānismi nedrīkst būt vaļīgi, lietošanas laikā deformēties, traucēt viens otra darbībai, darboties nesinhroni, kustēties tiem neparedzētā virzienā vai ar neparedzētu aizturi;
      3. No vairākām atsevišķām savstarpēji savienotām detaļām izgatavotas mēbeles detaļu savienojumu vietas nedrīkst būt vaļīgas un savienotajām detaļām jāsakļaujas precīzi bez nobīdēm;
      4. Mēbelei (tostarp tās polsterējumam, kustīgajām detaļām un mehānismiem) jābūt ergonomiski pareizi projektētai un izgatavotai tā, lai mēbeles lietotājam nevarētu rasties diskomforts.
   3. Par Preces redzamajiem trūkumiem Pasūtītājam ir jāpaziņo Piegādātājam 10 (desmit) darba dienu laikā no Preču saņemšanas dienas. Par Preču trūkumiem, ko nevarēja konstatēt Preču saņemšanas laikā, kā arī Preces garantijas laikā konstatētajiem trūkumiem Pasūtītājs paziņo Piegādātājam 5 (piecu) darba dienu laikā no trūkumu atklāšanas dienas. Trūkumu gadījumā Pasūtītājs nosūta Piegādātājam rakstveida pretenziju, norādot konstatētos trūkumus, un uzaicina Piegādātāju Pasūtītāja norādītajā adresē un termiņā ierasties parakstīt aktu par konstatētajiem Preces trūkumiem. Piegādātāja neierašanās gadījumā Pasūtītāja norādītajā adresē un termiņā, Pasūtītājs ir tiesīgs vienpusēji sagatavot aktu un nosūtīt sagatavoto aktu Piegādātājam, bet Piegādātājs atzīs to par pareizu un spēkā esošu arī bez Piegādātāja paraksta.
   4. Visas Vienošanās nosacījumiem neatbilstošās Preces (arī lietotās un patērētās) Piegādātājs par saviem līdzekļiem nomaina pret Vienošanās nosacījumiem atbilstošām Precēm un piegādā Pasūtītājam ne vēlāk kā 5 (piecu) darba dienu laikā pēc Pasūtītāja paziņojuma par atklātajiem trūkumiem saņemšanas dienas, vai, ja objektīvu iemeslu dēļ tas nav iespējams un Pasūtītājs piekrīt - ar Pasūtītāju saskaņotā termiņā. Ja Preces nomaiņa nav iespējama un Pasūtītājs ir veicis apmaksu, Piegādātājs atmaksā attiecīgo summu ne vēlāk kā 30 (trīsdesmit) dienu laikā pēc pavadzīmes saņemšanas no Pasūtītāja.
   5. Ja trūkumi konstatēti līdz Preču apmaksas dienai, Pasūtītājs nodod Preci Piegādātājam atpakaļ to saņemšanas vietā un Piegādātājs noformēt jaunu pavadzīmi, kurā tiek norādīta tikai Prece, kas atbilst Vienošanās noteikumiem. Šādas pavadzīmes apmaksas termiņš tiek skaitīts no jaunās (labotās) pavadzīmes parakstīšanas dienas.
   6. Ja Piegādātājs neievēro Vienošanās 7.4. punktā noteikto atmaksas termiņu, Pasūtītājam ir tiesības rīkoties atbilstoši Vienošanās 8.18.punktā noteiktajam.
   7. Piegādātājam nav pienākuma bez maksas apmainīt Preci, kam konstatēti trūkumi, kas radušies, ja Pasūtītājs nav ievērojis Piegādātāja iesniegtos Preces lietošanas un uzglabāšanas noteikumus.
   8. Transporta, kā arī citus izdevumus Preču garantijas nodrošināšanai sedz Piegādātājs.
3. **VIENOŠANĀS DALĪBNIEKU pienākumi UN ATBILDĪBA**
   1. Pasūtītājs apņemas sniegt precīzu un nepārprotamu informāciju par tam nepieciešamo Preču veidu, apjomu un piegādes vietu.
   2. Pasūtītājam pārstāvim ir pienākums parakstīt pavadzīmi par konkrētas Preces piegādi, ja pasūtītā Prece ir piegādāta prasītajā apjomā, termiņā, par Vienošanās noteikumiem atbilstošu cenu un tai uz pieņemšanas brīdi nav konstatēti trūkumi.
   3. Vienošanās dalībnieki apņemas informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Vienošanās izpildi pilnībā vai daļēji vienas darba dienas laikā, skaitot no šādu apstākļu rašanās brīža.
   4. Vienošanās dalībniekiem ir pienākums pienācīgi izpildīt Vienošanās noteikto.
   5. Piegādātājam Preču piegāde jāveic patstāvīgi saskaņā ar Tehniskajā un Finanšu piedāvājumā norādīto. Piegādātājs ir tiesīgs Vienošanās izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Vienošanās izpildē tiek piesaistīti apakšuzņēmēji vai citas trešās personas, Piegādātājs atbild Pasūtītājam par Vienošanās saistību pienācīgu izpildi tā, it kā pats būtu pildījis piegādi.
   6. Piegādājot Preci, Piegādātājam ir jāievēro Vienošanās noteikumi un Pasūtītāja pārstāvja tiešie norādījumi un prasības.
   7. Piegādi mācību auditorijās vai citās telpās jāveic, netraucējot mācību procesu vai iekšējo kārtību.
   8. Parakstot Vienošanos, Piegādātājs piešķir tiesības Pasūtītājam lietot Preci bez ierobežojuma, t.sk., bez termiņa ierobežojuma.
   9. Piegādātājs pēc Pasūtītāja pārstāvja pieprasījuma ne vēlāk kā 5 (piecu) darba dienu laikā iesniedz ziņas par piegādājamo Preci - tās iepakojumu, nosaukumu, veidu un skaitu iepakojumā, cenu bez PVN, izcelsmes valsti, mērvienību.
   10. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
   11. Piegādātājs garantē, ka Prece un tās iepakojums atbilst spēkā esošajiem Eiropas Savienības un Latvijas standartiem un normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.).
   12. Piegādātājs garantē, ka Piegādes dokumentos norādītais Preču daudzums atbilst reāli piegādātajam daudzumam.
   13. Par katru nokavēto Preču piegādes vai trūkumu novēršanas dienu Pasūtītājam ir tiesības pieprasīt Piegādātājam maksāt līgumsodu 0,5% (nulle, komats, pieci procenti) apmērā no apstiprinātā pasūtījuma summas, bet ne vairāk kā 10% (desmit procenti) no apstiprinātā pasūtījuma summas.
   14. Ja Pasūtītājs Vienošanās paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (nulle, komats, pieci procenti) apmērā no laikā nesamaksātās summas par katru nokavēto maksājuma dienu, bet ne vairāk kā 10% (desmit procenti) no piegādātā pasūtījuma summas.
   15. Ja Piegādātājs nevar piegādāt kādu Preci un par to nav informējis Pasūtītāju atbilstoši Vienošanās noteiktajai kārtībai, Pasūtītājam ir tiesības pieprasīt Piegādātājam maksāt līgumsodu 50 EUR (piecdesmit *euro*) apmērā par katru šādu pozīciju.
   16. Katras Puses kopējā līgumsoda summa Vienošanās spēkā esamības laikā nedrīkst pārsniegt 10% (desmit procentus) no Vienošanās kopējās cenas.
   17. Līgumsoda samaksa neatbrīvo Puses no to saistību pilnīgas izpildes.
   18. Gadījumā, ja Pasūtītājam rodas tiesības uz Vienošanās pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
   19. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tās darbinieku vai piesaistīto trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
   20. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
4. **Vienošanās GROZĪJUMI, atkāpšanās no Vienošanās un tās pārtraukšana**
   1. Vienošanās grozījumi ir iespējami tikai ar Pasūtītāja un Vienošanās dalībnieku savstarpēju piekrišanu sarunu ceļā. Pasūtītājs, veicot grozījumus, ievēro Publisko iepirkuma likuma 61.panta noteikumus.
   2. Jebkuri grozījumi Vienošanās tekstā stājās spēkā tikai tad, kad tie ir noformēti rakstveidā un tos ir akceptējuši Pasūtītājs un Vienošanās dalībnieki.
   3. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.Šādā gadījumā Pasūtītājs par to rakstveidā brīdina Vienošanās dalībnieku vismaz 1 (vienu) mēnesi iepriekš.
   4. Pasūtītājam ir tiesības vienpusēji atkāpties no Vienošanās ar attiecīgo Vienošanās dalībnieku, rakstveidā brīdinot 3 (trīs) darba dienas iepriekš, ja:
      1. izraudzītais Piegādātājs trīs vai vairāku piegāžu ietvaros būtiski pārkāpis Vienošanās noteikumus vai veicis nekvalitatīvas Preču piegādes;
      2. Vienošanās dalībnieks neizpilda kādu no Vienošanās saistībām un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos;
      3. tiesa pasludinājusi Vienošanās dalībnieka maksātnespēju vai tiek pieņemts lēmums par Vienošanās dalībnieka likvidāciju vai reorganizāciju, kas traucē Vienošanās dalībniekam turpināt noteikto saistību izpildi.
   5. Pasūtītājs vienpusēji pārtrauc Vienošanos ar Vienošanās dalībnieku nekavējoties, ja viņš apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
   6. Vienošanās dalībniekam ir tiesības vienpusēji atkāpties no Vienošanās, ja viņš turpmāk nespēj nodrošināt Preču piegādi. Šādā gadījumā Vienošanās dalībnieks rakstveidā brīdina Pasūtītāju vismaz 1 (vienu) mēnesi iepriekš.
   7. Vienošanās ar konkrētu Vienošanās dalībnieku zaudē spēku, ja Vienošanās dalībnieks tiek likvidēts. Vienošanās ar pārējiem Vienošanās dalībniekiem paliek spēkā.
   8. Par Pasūtītāja vienpusēju atkāpšanos no Vienošanās ar attiecīgo Vienošanās dalībnieku vai par Vienošanās dalībnieka paziņoto vienpusējo atkāpšanos no Vienošanās Pasūtītājs 3 (triju) darba dienu laikā paziņo pārējiem Vienošanās dalībniekiem.
   9. Vienošanās dalībnieks tikai ar iepriekšēju rakstisku Pasūtītāja piekrišanu ir tiesīgs aizvietot Preces no iepirkumā iesniegtajā piedāvājumā norādītajām Precēm ar Tehniskajai specifikācijai atbilstošām ekvivalentām Precēm, ja to piedāvātā cena nepārsniedz sākotnējā piedāvājumā norādīto un situācija atbilst kādam no šiem gadījumiem:
5. tās vairs netiek ražotas un to tehniskie un kvalitātes rādītāji funkcionāli ir tādi paši vai labāki kā Vienošanās tekstā norādītajām Precēm, un nodrošina to pašu funkciju, un Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu;
6. pēc Vienošanās noslēgšanas ražotāji Precēm ir raduši inovatīvus risinājumus, par kuriem kādai no Pusēm objektīvu apsvērumu dēļ nebija zināms Vienošanās noslēgšanas brīdī, vai arī to piedāvāšana nebija iespējama Iepirkuma norises laikā un Piegādātājs to ir gatavs piegādāt par ne lielāku cenu, kā tā piedāvājumā norādīto;
7. Vienošanās dalībnieks ir beidzis sadarbību ar attiecīgās Preces ražotāju vai tā pārstāvi un tam vairs nav iespējams šo Preci iegādāties, par ko Vienošanās dalībnieks iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par sadarbības pārtraukšanu.
   1. Lai izmantotu Vienošanās 9.9.punktā noteiktās tiesības, Vienošanās dalībnieks vai Piegādātājs Pasūtītājam iesniedz informāciju par piedāvāto Preci, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī attiecīgo ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu.
   2. Pēc 9.10.punktā norādītās informācijas saņemšanas Pasūtītājs izvērtē informācijas atbilstību 9.9.punkta nosacījumiem. Ja Pasūtītājs piekrīt grozījumu veikšanai, uz minēto dokumentu pamata tiek sagatavots Vienošanās grozījumu protokols, un tie tiek pievienoti Vienošanās tekstam kā Vienošanās pielikumi, kas kļūst par neatņemamu Vienošanās sastāvdaļu. Šādā gadījumā Piegādātājam Vienošanās 8.15.punktā noteiktais līgumsods netiek piemērots un Puses ir tiesīgas vienoties par termiņa pagarinājumu, kas ir nepieciešams Preču piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Preču piegādes termiņu proporcionāli laikam, kas jau pagājis kopš pasūtījuma brīža. Pasūtītājam nav jāpamato savs atteikums sniegt Piegādātājam šajā punktā minēto piekrišanu.
   3. Vienošanās 9.9.punktā pielīgto tiesību Puses apņemas izmantot ar mērķi iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
8. **Strīdu risināšanas kārtība**
   1. Jebkuri no Vienošanās izrietoši strīdi, kas rodas starp Pasūtītāju un Vienošanās dalībnieku, tiek sākotnēji risināti savstarpēju sarunu ceļā. Sarunu norise tiek protokolēta.
   2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.
9. **NEPĀRVARAMĀS VARAS APSTĀKĻI** 
   1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Vienošanās tekstā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
10. **Konfidencialitāte**

* 1. Puses apņemas ievērot konfidencialitāti savstarpējās attiecībās, tajā skaitā:
     1. nodrošināt Vienošanās tekstā minētās informācijas neizpaušanu no trešo personu puses, kas piedalās Vienošanās izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
     2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Vienošanos vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
     3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Vienošanās noteikumiem vai normatīvajiem aktiem ir paredzēts darīt zināmu trešajām personām.
  2. Puses vienojas, ka konfidencialitātes noteikumu neievērošana ir rupjš Vienošanās pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
  3. Vienošanās nodaļas noteikumiem nav laika ierobežojuma un uz to nav attiecināms Vienošanās darbības termiņš.

1. **citi nosacījumi**
   1. Puses ir atbildīgas par savu no Vienošanās izrietošo saistību izpildi, un tām ir pienākums savstarpēji atlīdzināt zaudējumus, kas ir radušies to vainas dēļ.
   2. Ja kādai no Pusēm tiek mainīts juridiskais statuss, Puses amatpersonas paraksta tiesības, īpašnieki vai vadītāji, vai kāds no Vienošanās minētajiem Puses rekvizītiem - telefona, faksa numurs, e-pasta adrese, adrese u.c., tad Puse nekavējoties rakstiski paziņo par to otrai Pusei*.* Ja Puse neizpilda šī apakšpunkta noteikumus, uzskatāms, ka otra Puse pilnībā izpildīja savas saistības, lietojot šajā Vienošanās esošo informāciju par citu Pusi. Šajā apakšpunktā minētie nosacījumi attiecas arī uz Vienošanās un tā pielikumos minētajiem Pušu pārstāvjiem un to rekvizītiem.
   3. Vienošanās ir sagatavota ar 4 (četriem) pielikumiem, 3 eksemplāros ar vienādu juridisko spēku. Pie katras no Pusēm glabājas 1 (viens) Vienošanās eksemplārs.
   4. Vienošanās ir pievienoti šādi pielikumi, kas ir tās neatņemamas sastāvdaļas:
      1. Pielikums Nr.1 – Tehniskā piedāvājuma kopija;
      2. Pielikums Nr.2 – Finanšu piedāvājuma kopija;
      3. Pielikums Nr.3 – Uzaicinājuma iesniegt piedāvājumus forma;
      4. Pielikums Nr.4 – Iesniedzamā Piedāvājuma forma.

**Līdzēju rekvizīti un paraksti**

|  |  |
| --- | --- |
| **Pasūtītājs:** | **Vienošanās dalībnieki:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Vienošanās Nr. \_\_\_\_\_\_\_

Pielikums Nr.3

***Vienošanās dalībnieka nosaukums***

*Adrese*

*e-pasts*

*Fakss*

*Pasūtītāja nosaukums*

*amats*

*vārds uzvārds*

(turpmāk – Pasūtītāja pārstāvis)

*tālr.*

*fakss*

*e-pasts*

**UZAICINĀJUMS (FORMA) IESNIEGT PIEDĀVĀJUMU**

**VISPĀRĪGĀS VIENOŠANĀS ietvaros**

# *(Šo formu aizpilda Pasūtītājs, ievērojot Vienošanās 4.2.punktu)*

*Vieta, datums*

Saskaņā ar *(datums)* noslēgto Vispārīgo vienošanos Nr.\_\_\_\_\_ (turpmāk tekstā – vienošanās) \_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Pasūtītājs) ir **nepieciešama šādu Preču piegāde:**

**Preces apraksts:**

|  |  |
| --- | --- |
| **Nr. p.k.** | **Preces nosaukums (tehniskais apraksts atbilstoši Tehniskajai specifikācijai, nepieciešamais daudzums)** |
| (..) | (..) |

**Preces piegādes maksimālais termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Preces piegādes vieta/vietas (adrese)\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*\*Kā arī vēl cita informācija, ja nepieciešams konkrētajā gadījumā.*

Ņemot vērā augstāk minēto, Pasūtītājs uzaicina Vienošanās dalībniekus iesniegt **piedāvājumu, kurā Vienošanās dalībnieki norāda visu Pasūtītāja pieprasīto informāciju saskaņā ar Uzaicinājumā norādīto.**

**Vienošanās dalībnieki piedāvājumus (skanētā veidā) iesniedz ne vēlāk kā līdz 201\_.gada \_\_\_.\_\_\_\_\_\_\_\_\_\_\_, plkst. \_\_\_\_\_\_, tos nosūtot uz šādu Pasūtītāja e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_.**

Vienošanās Līdzēju pienākumi un tiesības ir noteiktas noslēgtās Vienošanās noteikumos.

\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_

*Pasūtītāja pārstāvja paraksts, paraksta atšifrējums*

Vienošanās Nr. \_\_\_\_\_\_\_\_

Pielikums Nr.4

**PIEDĀVĀJUMS (FORMA) VIENOŠANĀS IETVAROS**

# *(Šo formu aizpilda Vienošanās dalībnieks, ievērojot Vienošanās 4.3.punktu)*

*Vieta, datums*

Pasūtītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*nosaukums*)

Vienošanās dalībnieka **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*nosaukums un vienotās reģistrācijas Nr.*) piedāvājums**

Ar šo apliecinām, ka, ievērojot noslēgtās Vienošanās un Pasūtītāja uzaicinājumā iesniegt piedāvājumu Vispārīgās vienošanās ietvaros ietvertos (t.sk. tehniskais apraksts, termiņus, u.c.) noteikumus, piedāvājam Pasūtītājam piegādāt Preci:

|  |  |  |
| --- | --- | --- |
| Nr.p. k. | Preces apraksts  (saskaņā ar Pasūtītāja uzaicinājumā norādīto informāciju un iepirkumā iesniegto piedāvājumu) | **Preces kopējā cena EUR bez PVN**▫ |
| 1. |  |  |
| 2. |  |  |
| … |  |  |
| **Kopā:** | |  |

▫ Cenas norādāmas ar visiem nodokļiem un nodevām, izņemot PVN, ar precizitāti 2 (divas) zīmes aiz komata.

Piedāvātajā cenā ir ietvertas visas iespējamās izmaksas, kas saistītas ar Preču piegādi, tai skaitā iespējamie sadārdzinājumi un visi riski.

Tāpat apliecinām, ka atbildīgā persona par Preču piegādi no mūsu puses būs \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pilnvarotās personas paraksts un zīmogs

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_